Tronarvingen prins [[Peter 2. af Jugoslavien|Peter 2.]] var kun ti år, og det blev Aleksanders fætter [[Paul af Jugoslavien|Paul]], som blev styrende regent. Sidstnævnte slap Kroatiens bondepartileder Maček og andre politiske fanger fri og udløste parlamentsvalg i [[1935]]. Valgsystemet sørgede for, at oppositionen kun fik 67 af 370 pladser i parlamentet til trods for omkring 40 % af stemmerne. Mens kroaterne boykottede politikken i Beograd, blev Det serbiske radikale partis leder [[Milan Stojadinović]] statsminister. Den nye regering distancerede sig fra Jugoslaviens tidligere allierede [[Frankrig]] og [[Storbritannien]] og bevægede sig i perioden 1935-1941 nærmere det fascistiske Italien og [[Nazi-Tyskland]].
Politik Organisationer